Document ID: 32006R1165

KOMISJONI MÄÄRUS (EÜ) nr 1165/2006,
28. juuli 2006,
millega muudetakse määrust (EÜ) nr 1001/2006, millega määratakse kindlaks suurim toetus kontsentreeritud või jaoks määruses (EÜ) nr 1898/2005 sätestatud alalise pakkumiskutse raames avatud 12. individuaalseks pakkumiskutseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artiklit 10,
võttes arvesse komisjoni 9. novembri 2005. aasta määrust (EÜ) nr 1898/2005, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses koore, või ja kontsentreeritud või realiseerimise meetmetega ühenduse turul, (2)
ning arvestades järgmist:
(1)
Komisjoni määrusega (EÜ) nr 1001/2006 (3) on kindlaks määratud määruse (EÜ) nr 1898/2005 artikli 53 lõikes 4 sätestatud lõppkasutustagatis määruses (EÜ) nr 1898/2005 sätestatud alalise pakkumiskutse raames avatud 12. individuaalseks pakkumiskutseks.
(2)
Haldusvea tõttu ei vasta määruse (EÜ) nr 1001/2006 artikli 1 teises lõigus sätestatud lõppkasutustagatis tegelikult kindlaks määratavale tasemele.
(3)
Seepärast on vastavalt vaja muuta määrust (EÜ) nr 1001/2006. Kuna tagatise tegelik suurus on esialgu sätestatust väiksem, tuleb parandust kohaldada alates määruse (EÜ) nr 1001/2006 jõustumise kuupäevast,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1001/2006 artikli 1 teine lõik asendatakse järgmisega:
“Määruse (EÜ) nr 1898/2005 artikli 53 lõikes 4 sätestatud lõppkasutustagatiseks kinnitatakse 22 eurot/100 kg.”
Artikkel 2
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. juulist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuli 2006

Labels: 3
17
19